Dominik Kahun

Dominik Kahun (sündinud 2. juulil 1995 Planás, Tšehhis) on Saksamaa jäähokimängija, kes mängib ründajana Šveitsi kõrgliiga klubis SC Bern.

Kahun sündis Tšehhis ja kolis perekonnaga Saksamaale lapsepõlves. Ta hakkas jäähokit mängima Saksamaa noorteklubis Jungadler Mannheim. 2012. aastal suundus ta Põhja-Ameerikasse, liitudes Ontario Hockey League'i klubiga Sudbury Wolves.

2014. aastal naasis ta kodumaale, liitudes Saksamaa kõrgliiga klubiga EHC München. Aastatel 2016–2018 tuli ta klubiga kolmel korral Saksamaa meistriks.

2018. aasta mais sõlmis ta kaheaastase lepingu NHL-i klubiga Chicago Blackhawks."RELEASE: Blackhawks agree to terms with four players". NHL.com. 21.5.2018. Vaadatud 1.1.2019 Debüüdi NHL-is tegi ta 3. oktoobril mängus Toronto Maple Leafsi vastu. Esimese värava lõi ta 11. oktoobril mängus Minnesota Wildi vastu. 2019. aasta juunis liitus ta Pittsburgh Penguinsiga. 2020. aasta veebruaris siirdus ta Buffalo Sabresi.

2020. aasta novembris sõlmis ta üheaastase lepingu Edmonton Oilersiga."Oilers sign Dominik Kahun". Edmonton Oilers. 1.11.2020. Vaadatud 15.11.2020

2021. aasta septembris sõlmis ta kolmeaastase lepingu Šveitsi kõrgliiga klubiga SC Bern.

2018. aasta taliolümpiamängudel võitis ta Saksamaa jäähokikoondise koosseisus hõbemedali. Lisaks on ta kuulunud koondisse maailmameistrivõistlustel.

 Viited 

 Välislingid 
 Dominik Kahun NHL.com lehel
 Dominik Kahun hockeydb.com lehel

Kategooria:Saksamaa jäähokimängijad
Kategooria:Chicago Blackhawksi mängijad
Kategooria:Pittsburgh Penguinsi mängijad
Kategooria:Buffalo Sabresi mängijad
Kategooria:Edmonton Oilersi mängijad
Kategooria:Sündinud 1995